CELEX: 32016D1195
Language: hu
Date: 2016-07-04 00:00:00
Title: A Bizottság (EU) 2016/1195 végrehajtási határozata (2016. július 4.) a Lengyelországban nyújtott futárszolgáltatásoknak és postai szolgáltatásoktól eltérő szolgáltatásoknak a vízügyi, energiaipari, közlekedési és postai szolgáltatási ágazatban működő ajánlatkérők beszerzéseiről és a 2004/17/EK irányelv hatályon kívül helyezéséről szóló 2014/25/EU európai parlamenti és tanácsi irányelv alkalmazása alóli mentesítéséről (az értesítés a C(2016) 3986. számú dokumentummal történt) (EGT-vonatkozású szöveg)

22.7.2016   
            
            
               HU
            
            
               Az Európai Unió Hivatalos Lapja
            
            
               L 197/4
            
         A BIZOTTSÁG (EU) 2016/1195 VÉGREHAJTÁSI HATÁROZATA
   (2016. július 4.)
   a Lengyelországban nyújtott futárszolgáltatásoknak és postai szolgáltatásoktól eltérő szolgáltatásoknak a vízügyi, energiaipari, közlekedési és postai szolgáltatási ágazatban működő ajánlatkérők beszerzéseiről és a 2004/17/EK irányelv hatályon kívül helyezéséről szóló 2014/25/EU európai parlamenti és tanácsi irányelv alkalmazása alóli mentesítéséről
   
      
         (az értesítés a C(2016) 3986. számú dokumentummal történt)
      
   
   (Csak a lengyel nyelvű szöveg hiteles)
   (EGT-vonatkozású szöveg)
   AZ EURÓPAI BIZOTTSÁG,
   tekintettel az Európai Unió működéséről szóló szerződésre,
   tekintettel a vízügyi, energiaipari, közlekedési és postai szolgáltatási ágazatban működő ajánlatkérők beszerzéseiről és a 2004/17/EK irányelv hatályon kívül helyezéséről szóló, 2014. február 26-i 2014/25/EU európai parlamenti és tanácsi irányelvre (1) és különösen annak 34–35. cikkére,
   tekintettel a Poczta Polska S.A. nevében az Elektronikus Távközlési Hivatal elnöke által postai úton elküldött, 2016. február 2-án érkezett kérelemre,
   mivel:
   I.   TÉNYEK
   
   
               (1)
            
            
               Az Európai Bizottsághoz 2016. február 2-án a Poczta Polska S.A. (a továbbiakban: kérelmező) nevében az elektronikus távközlési hivatal elnökétől postai úton hivatalos kérelem érkezett a 2014/25/EU európai parlamenti és tanácsi irányelv 35. cikkének (1) bekezdése alapján. A kérelmet az Elektronikus Távközlési Hivatal elnökének véleménye kísérte, mely szerint a felsorolt szolgáltatások megfelelnek a 2014/25/EU irányelv 34. cikke szerinti, mentességet indokoló feltételeknek. A Bizottság úgy ítéli meg, hogy az említett vélemény a 2014/25/EU irányelv 35. cikkének (2) bekezdése értelmezésében nem minősül indokolt és megalapozott állásfoglalásnak, mivel mindössze azt a kijelentést tartalmazza, hogy az említett feltételek teljesülnek, ezt azonban nem támasztja alá érvekkel. A kérelem révén a Bizottság felkérést kapott annak megállapítására, hogy a 2014/25/EU irányelv rendelkezései és az említett irányelvben előírt beszerzési eljárások nem alkalmazandók a Lengyelországban nyújtott futárszolgáltatásokra és postai szolgáltatásoktól eltérő szolgáltatásokra.
            
         
               (2)
            
            
               A kérelmet az illetékes hatóság – az Elektronikus Távközlési Hivatal – elnöke nyújtotta be a közbeszerzési törvény (2) 138f. cikke alapján a varsói székhellyel rendelkező Poczta Polska S.A. mint közszolgáltató ajánlatkérő kérésére; a kérelmet a Fogyasztóvédelmi és Versenyhivatal (UOKiK) elnöke, valamint a Közbeszerzési Hivatal (UZP) elnöke is jóváhagyta.
            
         
               (3)
            
            
               A Bizottság 2016. február 19-én e-mailben további tájékoztatást kért. A tájékoztatást az Elektronikus Távközlési Hivatal 2016. február 26-i e-mailjében, a Bizottság által megszabott határidőn belül benyújtotta.
            
         
               (4)
            
            
               A 2014/25/EU irányelv IV. melléklete 1. pontjának megfelelően a Bizottságnak 105 munkanap áll rendelkezésére a határozat elfogadására. A határidő 2016. július 7-én jár le.
            
         II.   JOGI KERET
   
   
               (5)
            
            
               A 2014/25/EU irányelv 34. cikke értelmében az annak 8–14. cikkében említett valamely tevékenység folytatására irányuló szerződések nem tartoznak az említett irányelv hatálya alá, ha abban a tagállamban, ahol a szerződést teljesítik, a tevékenység közvetlen módon ki van téve a versenynek olyan piacokon, amelyekre a belépés nem korlátozott. A versenynek való közvetlen kitettséget objektív szempontok alapján kell értékelni, figyelembe véve az érintett ágazat egyedi jellemzőit. Az adott piacra való belépés akkor minősül szabadnak, ha a tagállam végrehajtotta és alkalmazza az adott piac megnyitásához kapcsolódó, a 2014/25/EU irányelv III. mellékletében meghatározott uniós jogszabályokat. Az említett melléklet F. pontja értelmében a postai szolgáltatások piacának megnyitásához kapcsolódó releváns uniós jogszabály a (2002/39/EK (3) és a 2008/6/EK (4) európai parlamenti és tanácsi irányelv által módosított) 97/67/EK európai parlamenti és tanácsi irányelv (5) (a továbbiakban: a postai szolgáltatásokról szóló irányelv).
            
         
               (6)
            
            
               Lengyelország a postai szolgáltatásokról szóló irányelvet a 2012. november 23-i postatörvény (6) révén hajtotta végre, amely 2013. január 1-jétől alkalmazandó azon szolgáltatásokra, amelyek futárpostai küldemények gyűjtésére, feldolgozására, szállítására és kézbesítésére irányulnak, illetve címzés nélküli postai küldeményekhez kapcsolódnak. E szolgáltatások tekintetében Lengyelország elérte a megfelelő piacnyitási szintet, és a piacra való belépés a 2014/25/EU irányelv 34. cikkének megfelelően tekinthető nem korlátozottnak.
            
         
               (7)
            
            
               Megfigyelhető az is, hogy a kérelemben említett szolgáltatások egyike sem képezte a múltban törvényi monopólium tárgyát. Csak a 2008/6/EK és a 2002/39/EK irányelv által módosított 97/67/EK irányelv 7. cikkében meghatározott postai szolgáltatások korlátozódtak a kijelölt egyetemes szolgáltatók körére. A 2008/6/EK irányelv végrehajtásával minden tagállam, köztük Lengyelország is, teljes mértékben liberalizálta postai szolgáltatásainak piacát, és – az említett irányelv 8. cikke szerinti szolgáltatások kivételével – egyetlen postai szolgáltatásra sem terjeszthető ki törvényi monopólium.
            
         
               (8)
            
            
               A kérelem kiterjed a postai szolgáltatások és postai szolgáltatásoktól eltérő szolgáltatások nyújtásához kapcsolódó tevékenységekre, feltéve, hogy ez utóbbi szolgáltatásokat olyan szervezet biztosítja, amely a kérelem egyik jogalapjául szolgáló 2004/17/EU európai parlamenti és tanácsi irányelv (7) hatálya alá tartozóként felsorolt postai szolgáltatásokat is nyújt. A szóban forgó szolgáltatások a következők:
               
                           1.
                        
                        
                           futárpostai küldemények gyűjtése, feldolgozása, szállítása és kézbesítése,
                        
                     
                           2.
                        
                        
                           nyomtatási és csomagolási szolgáltatások,
                        
                     
                           3.
                        
                        
                           címzés nélküli postai küldeményekhez kapcsolódó szolgáltatások,
                        
                     
                           4.
                        
                        
                           nemzetközi pénzesutalványokkal kapcsolatos szolgáltatások,
                        
                     
                           5.
                        
                        
                           bankszámlára történő fizetéssel kapcsolatos szolgáltatások,
                        
                     
                           6.
                        
                        
                           pénzváltással kapcsolatos szolgáltatások,
                        
                     
                           7.
                        
                        
                           nyugellátás kifizetésével kapcsolatos brókerszolgáltatások,
                        
                     
                           8.
                        
                        
                           banki termékek értékesítésével kapcsolatos szolgáltatások,
                        
                     
                           9.
                        
                        
                           biztosítási termékek értékesítésével kapcsolatos szolgáltatások,
                        
                     
                           10.
                        
                        
                           bankkártyával történő készpénzfelvétellel kapcsolatos szolgáltatások,
                        
                     
                           11.
                        
                        
                           készpénzkezelési szolgáltatások,
                        
                     
                           12.
                        
                        
                           közúti árufuvarozási szolgáltatások
                        
                     
                           13.
                        
                        
                           raktározási szolgáltatások.
                        
                     
         
               (9)
            
            
               A kérelem tárgyát képező, postai szolgáltatásoktól eltérő szolgáltatásokat illetően meg kell jegyezni, hogy noha az előző preambulumbekezdés 4–13. pontjában felsorolt szolgáltatások a 2004/17/EK irányelv hatálya alá tartoznak, a 2014/25/EU irányelv nem terjed ki rájuk. E szolgáltatások tekintetében a jogalkotó már megvizsgálta a versenyhelyzetet, és megállapította, hogy a szóban forgó tevékenységek végzésére irányuló beszerzések tekintetében már nem szükséges alkalmazni az utóbb említett irányelv által előírt fegyelmet, így ezek a tevékenységek kikerültek annak hatálya alól.
            
         
               (10)
            
            
               Annak megállapítása, hogy egy tevékenység egy adott piacon közvetlen módon ki van-e téve a versenynek, több kritérium alapján történik, amelyek közül önmagában egyik sem döntő jelentőségű. A kérelem által érintett piacokra vonatkozó egyik figyelembe veendő paraméter az adott piac főbb szereplőinek piaci részesedése. Végül szintén releváns lehet a piacra lépés lehetséges akadályainak kérdésköre. Mivel a kérelem által érintett egyes tevékenységekre vonatkozó feltételek eltérőek, a versenyhelyzet vizsgálata során figyelembe kell venni az egyes piacokon fennálló különböző helyzeteket.
            
         
               (11)
            
            
               Ez a határozat nem érinti a versenyszabályok alkalmazását. Így különösen a versenynek való közvetlen kitettségnek a 2014/25/EU irányelv 35. cikke szerinti értékelésénél használt kritériumok és módszerek nem szükségképpen azonosak azokkal, amelyeket a Szerződés 101. vagy 102. cikke, illetve a 139/2004/EK tanácsi rendelet alapján (8) végzett értékeléskor alkalmaznak.
            
         III.   ÉRTÉKELÉS
   
   
               (12)
            
            
               A kérelmező Poczta Polska S.A. a 2014/25/EU irányelv 4. cikke (1) bekezdésének a) pontja szerinti olyan közszolgáltató ajánlatkérő, amely az említett irányelv 13. cikkében meghatározott postai szolgáltatásokkal kapcsolatos tevékenységet végez.
            
         
               (13)
            
            
               A közszolgáltató ajánlatkérőhöz kapcsolódó azon vállalkozások, amelyek kérésére a kérelmező a szóban forgó kérelmet benyújtotta, és amelyek a kérelem alapját képező tevékenységeket végzik, az alábbiak: a Pocztowe Towarzystwo Ubezpieczeń Wzajemnych, a Pocztowa Agencja Usług Finansowych S.A., a Pocztylion-Arka Powszechne Towarzystwo Emerytalne S.A. és a Bank Pocztowy S.A.
            
         
               (14)
            
            
               Az értékelés szempontjából releváns tevékenységek a következők:
               
                           a)
                        
                        
                           futárpostai küldemények gyűjtésére, feldolgozására, szállítására és kézbesítésére irányuló szolgáltatások,
                        
                     
                           b)
                        
                        
                           címzés nélküli postai küldeményekhez kapcsolódó szolgáltatások,
                        
                     
                           c)
                        
                        
                           nyomtatási és csomagolási szolgáltatások.
                        
                     
         
      A futárpostai küldemények gyűjtésére, feldolgozására, szállítására és kézbesítésére irányuló szolgáltatások
   
   
               (15)
            
            
               A Bizottság korábbi határozataiban kimondta, hogy a postai kézbesítési piac postai alapszolgáltatásokra és expressz kézbesítési vagy futárszolgáltatásra bontható. (9) Az expressz kézbesítési szolgáltatásokat – a postai küldemények gyorsabb és megbízhatóbb gyűjtése, szállítása és kézbesítése mellett – olyan kiegészítő szolgáltatások is jellemzik, mint például a meghatározott időpontban történő kézbesítésre nyújtott garancia, a személyesen a címzett számára történő kézbesítés vagy a postai küldeményeknek az egész elosztási folyamat során való nyomon követése és visszakövetése. A kérelmező által javasolt meghatározás összhangban áll a bizottsági gyakorlattal. E határozat alkalmazásában – és a versenyjog sérelme nélkül – az érintett termékpiac meghatározása: futárpostai küldemények elosztása.
            
         
               (16)
            
            
               A földrajzi kiterjedést illetően a Bizottság korábbi határozataiban arra az álláspontra helyezkedett, hogy a postai szolgáltatások piacai – amelyek szűkebb piacokat (például levélküldeményekhez kapcsolódó szolgáltatásokat, illetve kis csomagok szállítását) is magukban foglalhatnak – országos piacoknak számítanak (10). Ezenkívül a Bizottság azt is megállapította, hogy például a kis csomagok nemzetközi kézbesítésének piaca is országos piac (11). A kérelmező által javasolt meghatározás összhangban van a Bizottság eddigi gyakorlatával. Mivel nincs ok feltételezni, hogy a piac kiterjedése ennél szélesebb vagy szűkebb lenne, e határozat alkalmazásában – és a versenyjog sérelme nélkül – a futárszolgáltatások piaca földrajzi kiterjedését tekintve országos jellegű.
            
         
               (17)
            
            
               Annak értékelését illetően, hogy a tevékenység közvetlenül ki van-e téve a versenynek – a kérelmező által benyújtott információk alapján és a lengyelországi postai piacokról szóló legutóbbi jelentések (12) fényében is – megállapítható, hogy az expressz kézbesítési és futárszolgáltatások piacán számos piaci szereplő tevékenykedik, beleértve a nagy integrátorok (azaz az UPS, a DHL és a FedEx) leányvállalatait, a szóban forgó postai piaci szegmensben aktív nemzeti postai szolgáltatók (pl. DPD, GLS) leányvállalatait és a nemzeti szolgáltatókat (pl. InPost, K-EX). A rendelkezésre álló információk (13) szerint a Poczta Polska piaci részesedése 2014-ben a szóban forgó piaci szegmensben nagyságrendjét tekintve közel 12 %, forgalmát tekintve pedig 9 % volt, szemben a 2013-as adatokkal, amikor a vállalat a piaci volumen közel 3 %-át, a piacon bonyolított forgalomnak pedig 5 %-át tudhatta magáénak.
            
         
               (18)
            
            
               A Poczta Polska S.A. versenytársainak piaci részesedései magasabbnak tűnnek a Poczta Polska S.A. piaci részesedésénél, vagy összevethetők azzal. A legnagyobb versenytársak piaci részesedései a forgalom tekintetében rendre: […] [… %] 2013-ban és […] 2014-ben; […] [… %] 2013-ban és [… %] 2014-ben; […] [… %] 2013-ban és [… %] 2014-ben; […] [… %] 2013-ban és [… %] 2014-ben; […] [… %] 2013-ban és [… %] 2014-ben (14).
            
         
               (19)
            
            
               E határozat alkalmazásában és a versenyjog sérelme nélkül úgy kell tekinteni, hogy a (15)–(18) preambulumbekezdésben felsorolt tényezők e tevékenység versenynek való kitettségét jelzik Lengyelországban. Következésképpen, mivel a 2014/25/EU irányelv 34. cikkében foglalt feltételek teljesülnek, meg kell állapítani, hogy a 2014/25/EU irányelv nem alkalmazandó az említett tevékenység lengyelországi folytatását lehetővé tevő szerződésekre.
            
         
      Címzés nélküli küldeményekhez kapcsolódó szolgáltatások
   
   
               (20)
            
            
               A címzés nélküli reklámküldemények sajátos jellemzője a végső címzettet egyedileg azonosító konkrét kézbesítési cím hiánya. Olyan kéretlen reklámküldemény, amely megfelel bizonyos feltételeknek, pl. egységes súly, formátum, tartalom és kivitel a címzettek egy csoportjának történő elosztáshoz.
            
         
               (21)
            
            
               A Bizottság korábbi határozataiban kimondta, hogy a postai kézbesítési szolgáltatások piaca a címzett küldemények piacára és a címzés nélküli küldemények piacára bontható. (15)
               
            
         
               (22)
            
            
               Az UKE által benyújtott információk alapján és a jelenlegi bizottsági gyakorlat fényében, e határozat alkalmazásában – és a versenyjog sérelme nélkül – az érintett termékpiac meghatározható a címzés nélküli postai küldemények elosztásához kapcsolódó szolgáltatások piacaként.
            
         
               (23)
            
            
               A korábbi bizottsági gyakorlat szerint a címzés nélküli postai kézbesítés földrajzi kiterjedését tekintve elvileg országos jellegű, mivel a kézbesítési hálózatok országos szinten szerveződnek, az egyes tagállamok árszabása vélhetően különbözik egymástól, és a legtöbb címzés nélküli küldemény reklámanyagot tartalmaz, mely esetében a célközönség (azaz a címzettek) nyelve fontos tényező. A kérelmező által javasolt meghatározás összhangban van a Bizottság eddigi gyakorlatával. Mivel nincs ok feltételezni, hogy a piac kiterjedése ennél szélesebb vagy szűkebb lenne, e határozat alkalmazásában – és a versenyjog sérelme nélkül – a címzés nélküli küldemények piaca földrajzi kiterjedését tekintve országos jellegű.
            
         
               (24)
            
            
               A Poczta Polska S.A. versenytársainak piaci részesedései magasabbnak tűnnek a Poczta Polska S.A. piaci részesedésénél, vagy összevethetők azzal. A legnagyobb versenytársak piaci részesedései a forgalom tekintetében rendre: […] [… %] 2013-ban és [… %] 2014-ben; […] [… %] 2013-ban és [… %] 2014-ben; […] [… %] 2013-ban és [… %] 2014-ben. A Poczta Polska S.A. piaci részesedése versenytársaihoz képest alacsony, 2014-ben nagyságrendjét tekintve 6,2 %, forgalmát tekintve pedig 13,94 % volt (16).
            
         
               (25)
            
            
               A kérelmező által benyújtott információk alapján és az UKE 2014-es jelentésének fényében megállapítható, hogy ezen a piacon a Poczta Polska számos versenytársa tevékenykedik. Tekintettel e versenytársak 2013-as és 2014-es stabil piaci részesedésére és arra a tényre, hogy szinte semmi nem korlátozza a piacra lépést ebben a szegmensben, meglehetős biztonsággal feltételezhető, hogy a Poczta Polska jelenleg is közvetlen versenynek van kitéve, és a belátható jövőben is versenyhelyzetbe kényszerül majd.
            
         
               (26)
            
            
               E határozat alkalmazásában és a versenyjog sérelme nélkül úgy kell tekinteni, hogy a (20)–(25) preambulumbekezdésben felsorolt tényezők e tevékenység versenynek való kitettségét jelzik Lengyelországban. Következésképpen, mivel a 2014/25/EU irányelv 34. cikkében foglalt feltételek teljesülnek, meg kell állapítani, hogy a 2014/25/EU irányelv nem alkalmazandó az említett tevékenység lengyelországi folytatását lehetővé tevő szerződésekre.
            
         
      Nyomtatási és csomagolási szolgáltatások
   
   
               (27)
            
            
               A nyomtatási és csomagolási szolgáltatásokat a tömeges kézbesítés terén bevett általános gyakorlat szerint olyan szolgáltatáscsomag formájában kínálják, amely több tömeges kézbesítési szolgáltatást fog egybe. A csomag többek között magában foglalja a dokumentumok átvételét, a nyomtatást, a borítékolást és a fóliázást, valamint a csomagolást.
            
         
               (28)
            
            
               A jobb költséghatékonyság érdekében a vállalkozások e belső folyamatokat gyakran szervezik ki harmadik félhez.
            
         
               (29)
            
            
               Az UKE által benyújtott információk alapján és a jelenlegi bizottsági gyakorlat (17) fényében, e határozat alkalmazásában – és a versenyjog sérelme nélkül – az érintett termékpiac meghatározása: postai küldemények nyomtatásához és csomagolásához kapcsolódó szolgáltatások.
            
         
               (30)
            
            
               A korábbi bizottsági gyakorlat szerint a nyomtatás és csomagolás kézbesítési piaca elvileg országos jellegű. Először is, a nyomtatási szolgáltatás országos szinten szervezett, bár előfordulhat, hogy egyes nyomtatási munkákat az ország területén kívül végeznek el. Másodszor, vannak különbségek az egyes tagállamok árszabása között. Harmadszor, a legtöbb ilyen szolgáltatást potenciális vagy tényleges nemzeti feladók számára végzik, azok belső folyamatainak optimalizálása és költségeinek csökkentése érdekében.
            
         
               (31)
            
            
               A kérelmező által javasolt meghatározás összhangban van a Bizottság eddigi gyakorlatával. Mivel nincs ok feltételezni, hogy a piac kiterjedése ennél szélesebb vagy szűkebb lenne, e határozat alkalmazásában – és a versenyjog sérelme nélkül – a nyomtatási és csomagolási szolgáltatások piaca földrajzi kiterjedését tekintve országos jellegű.
            
         
               (32)
            
            
               A Poczta Polska S.A. piaci részesedése igen alacsony: 2014-ben csupán 1,17 % volt (18).
            
         
               (33)
            
            
               A Poczta Polska S.A. versenytársainak piaci részesedése jelentősen magasabb. A legfontosabb szereplők piaci részesedései a forgalom tekintetében a következők: Emerson Polska sp. z o.o. S.K.A. 28,4 % 2013-ban és 24,6 % 2014-ben; Unizeto Technologies S.A. 21,2 % 2013-ban és 21,0 % 2014-ben; Inforsys S.A. 17,8 % 2013-ban és 20,7 % 2014-ben (19).
            
         
               (34)
            
            
               A kérelemben benyújtott információk alapján és az UKE 2014-es jelentésének fényében megállapítható, hogy a Poczta Polska S.A. jelenleg is közvetlen versenynek van kitéve, és a belátható jövőben is versenyhelyzetbe kényszerül majd.
            
         
               (35)
            
            
               E határozat alkalmazásában és a versenyjog sérelme nélkül úgy kell tekinteni, hogy a (27)–(34) preambulumbekezdésben felsorolt tényezők e tevékenység versenynek való kitettségét jelzik Lengyelországban. Következésképpen, mivel a 2014/25/EU irányelv 34. cikkében foglalt feltételek teljesülnek, meg kell állapítani, hogy a 2014/25/EU irányelv nem alkalmazandó az említett tevékenység lengyelországi folytatását lehetővé tevő szerződésekre.
            
         IV.   KÖVETKEZTETÉS
   
   
               (36)
            
            
               Tekintettel a (3)–(35) preambulumbekezdésben megvizsgált tényezőkre, a 2014/25/EU irányelv 34. cikkében a versenynek való közvetlen kitettségre vonatkozó feltételt a következő szolgáltatások tekintetében kell teljesítettnek tekinteni Lengyelországban:
               
                           a)
                        
                        
                           a futárpostai küldemények gyűjtése, feldolgozása, szállítása és kézbesítése,
                        
                     
                           b)
                        
                        
                           címzés nélküli postai küldemények,
                        
                     
                           c)
                        
                        
                           nyomtatási és csomagolási szolgáltatások.
                        
                     
         
               (37)
            
            
               Mivel a piachoz való korlátlan hozzáférés feltétele teljesítettnek tekinthető, a 2014/25/EU irányelv nem alkalmazandó abban az esetben, ha a közszolgáltató ajánlatkérők olyan szerződéseket ítélnek oda, amelyek a futárpostai küldemények gyűjtésére, feldolgozására, szállítására és kézbesítésére irányuló, nyomtatási és csomagolási, valamint a címzés nélküli postai küldeményekkel kapcsolatos szolgáltatások Lengyelországban való folytatását teszik lehetővé, sem pedig akkor, ha az ilyen tevékenységeknek az említett földrajzi területen való folytatására szerveznek tervpályázatot.
            
         
               (38)
            
            
               E határozat alapját a 2016. február 2. és március 23. közötti időszakban fennálló jogi és ténybeli helyzet képezi, ahogyan az a kérelmező által benyújtott információkból és az UKE 2014-es jelentéséből kiderül. Amennyiben a jogi vagy ténybeli helyzetben beálló jelentős változások miatt a 2014/25/EU irányelv 34. cikkének alkalmazhatóságára vonatkozó feltételek már nem teljesülnek, e határozat felülvizsgálható.
            
         
               (39)
            
            
               Az e határozatban foglalt intézkedések összhangban állnak a közbeszerzési tanácsadó bizottság véleményével,
            
         ELFOGADTA EZT A HATÁROZATOT:
   1. cikk
   A 2014/25/EU irányelv nem alkalmazandó a közszolgáltató ajánlatkérők által odaítélt, Lengyelországban megvalósítandó következő szolgáltatásokat lehetővé tevő szerződésekre:
   
               a)
            
            
               futárpostai küldemények gyűjtése, feldolgozása, szállítása és kézbesítése,
            
         
               b)
            
            
               címzés nélküli postai küldemények,
            
         
               c)
            
            
               nyomtatási és csomagolási szolgáltatások.
            
         2. cikk
   Ennek a határozatnak Lengyel Köztársaság a címzettje.
   
      Kelt Brüsszelben, 2016. július 4-én.
      
         
            a Bizottság részéről
         
         Elżbieta BIEŃKOWSKA
         
            a Bizottság tagja
         
      
   
   
      (1)  HL L 94., 2014.3.28., 243. o.
   
   
      (2)  Törvények Közlönye 2013. szám, a módosított 907. tétel.
   
      (3)  Az Európai Parlament és a Tanács 2002. június 10-i 2002/39/EK irányelve a 97/67/EK irányelvnek a közösségi postai szolgáltatások verseny számára való további megnyitása tekintetében történő módosításáról (HL L 176., 2002.7.5., 21. o.).
   
      (4)  Az Európai Parlament és a Tanács 2008. február 20-i 2008/6/EK irányelve a 97/67/EK irányelvnek a közösségi postai szolgáltatások belső piacának teljes megvalósítása tekintetében történő módosításáról (HL L 52., 2008.2.27., 3. o.).
   
      (5)  Az Európai Parlament és a Tanács 1997. december 15-i 97/67/EK irányelve a közösségi postai szolgáltatások belső piacának fejlesztésére és a szolgáltatás minőségének javítására vonatkozó közös szabályokról (HL L 15., 1998.1.21., 14. o.)
   
      (6)  Törvények Közlönye 2012. szám, 1529. tétel.
   
      (7)  Az Európai Parlament és a Tanács 2004. március 31-i 2004/17/EK irányelve a vízügyi, energiaipari, közlekedési és postai ágazatban működő ajánlatkérők beszerzési eljárásainak összehangolásáról (HL L 134., 2004.4.30., 1. o.).
   
      (8)  A Tanács 2004. január 20-i 139/2004/EK rendelete a vállalkozások közötti összefonódások ellenőrzéséről (az EK összefonódás-ellenőrzési rendelete) (HL L 24., 2004.1.29., 1. o.).
   
      (9)  A Bizottság 1989. december 20-i 90/16/EGK határozata a gyorspostai szolgáltatások Hollandiában történő nyújtásáról (HL L 10., 1990.1.12., 47. o.) és a Bizottság 1990. augusztus 1-jei 90/456/EGK határozata a nemzetközi gyorspostai szolgáltatások Spanyolországban történő nyújtásáról (HL L 233., 1990.8.28., 19. o.).
   
      (10)  COMP/M.2908. sz. ügy – Deutsche Post/DHL (II), 20. pont; COMP/M.5152. sz. ügy – Posten AB/Post Danmark A/S, 64–74. pont; COMP/M.6570. sz. ügy – UPS/TNT Express, 243. pont és COMP 39562. sz. ügy – Slovak Post.
   
      (11)  COMP/M.5152 sz. ügy – Posten AB/Post Danmark A/S, 74. pont.
   
      (12)  Az Urząd Komunikacji Elektronicznej jelentése, 2014., 17. táblázat, 35. o.
   
      (13)  Raport o stanie rynku pocztowego za rok, 2014., 44. o.
   
      (14)  [… bizalmas információ]
   
      (15)  A COMP/M.5152 sz. ügy – Posten AB/Post Danmark A/S.
   
      (16)  Az Urząd Komunikacji Elektronicznej jelentése, 2014., 20. táblázat, 46. o.
   
      (17)  A Bizottság 2014. április 2-i 2014/184/EU határozata bizonyos ausztriai postai ágazati szolgáltatásoknak a vízügyi, energiaipari, közlekedési és postai ágazatban működő ajánlatkérők beszerzési eljárásainak összehangolásáról szóló 2004/17/EK európai parlamenti és tanácsi irányelv alkalmazása alóli mentesítéséről (HL L 101., 2014.4.4., 4. o.), (76) preambulumbekezdés.
   
      (18)  A kérelmező által benyújtott információk alapján.
   
      (19)  Ugyanott.